E Zain Chabi m-eus ket kavet ar horonel Kazagràndi. Goude boud trehet  ar zoudarded sinad direiz ou-doe lahet ar homandant, ean a oa deit da  Van Koure en-dro. Ar homandant neùe a gasas din lihér Kazagràndi a ma  houvie da voned de weled goude eun dihan e Zain. Eun diell e mongoleg  a oa bet lakeit ged al lihér, hag a ree dein ar gwir degemér roñsed  ha gweturiou deuz eur vandennad dan egile dre sistem an « ourga » a  displegin pelloh, hag a zigorad dein eur sell neùe  diàr ar vuhe  vongolad nem-behe ked anaouet hebtoñ. Ar beaj-man hirroh evid tri  hant kilometr a oa eur skuidér meur eidein, med Kazagràndi e-noe  rezonou siriuz eid ma heklein.